Eli Storbekken

Eli Florhaug Storbekken (født 20. desember 1953 i Tolga) er en norsk folkemusiker som foruten å være sanger også spiller seljefløyte.storbekken.nobiografi fra Norsk Musikkinformasjon

Hun er datter av Egil Storbekken, og medvirket på hans utgivelser Trolldans (1984) og Lengt (1997). Hun er en etablert og erfaren folkesanger. Storbekken har en lang og variert karriere innen den vokale folkemusikken, og samarbeider med musikere innen ulike sjangere.     

Siden 1976 har hun representert Norge på en rekke folkemusikkfestivaler i Norden og turnert i Irland, Russland, Ukraina, USA, Irak og Qatar.

På 1990-tallet turnerte hun i flere år med gruppa Det Syng med Agnes Buen Garnås, Anne Marit Jacobsen, Sinikka Langeland og Halvor Håkanes. De ga ut CD-en Ballader på vandring. I 1998 var hun med på å etablere Kvedar; et stort nordisk vokal- og danseensemble som turnerte i alle de nordiske land fram til 2004.

Storbekken var primus motor for Latino Folk Joik, som holdt skolekonserter og konserter på festivaler og arrangementer hvor mangfoldighet var tema. 

I seks år var hun musikalsk leder for Maridalsspillet, hvor hun komponerte musikk og ledet koret. 

Hun var med i redaksjonsrådet for boka Sang i Norge (2008), og sang inn 50 sanger i forbindelse med det prosjektet.

Etter at hun flyttet til Oslo på 1970-tallet, har hun blant annet også vært i Chateau Neuf Spellemanslag og i ensemblet Kvedar. Hun var solist på fremføringen Sten i Glass (Hamar, 1998). Storbekken er aktiv kurs- og foredragsholder, og har vært tilknyttet Høgskolen i Oslo, Universitetet i OsloEli Storbekken  fra folkogdans.no og Ole Bull Akademiet. 

 Priser og nominasjoner 

 Eli Storbekken mottok Folkelarmprisen 2009 i kategorien «Gruppe», for CD-utgivelsen MAROS (august 2009).
 Hun mottok Gammleng-prisen i klassen «Folkemusikk» i 2011.
 For albumet Rosekolla mottok hun Folkelarmprisen 2014, sammen med Hans Hinrich Thedens, i klassen «Dokumentasjon».
 Sammen med Sigurd Hole ble hun nominert til Spellemannprisen 2016 i klassen «Folkemusikk/tradisjonsmusikk» for Fabel.
 Heidersmedlem i FolkOrg 2024

 Diskografi 
 1984: Trolldans, EMI Norsk
 1989: Glimt, Hot Club Records – med Svend Undseth
 1995: Folkemusikk fra Hedmark, Grappa
 1995: Lengt, EMI Norsk – med Egil Storbekken
 1997: Det syng (CD) – med Agnes Buen Garnås, Halvor Håkanes og Sinikka LangelandHalvor Håkanes, Song – kveding
 2000: Sjugurd og Trollbrura, Finnskogen Kulturverksted
 2000: Nattergalen – CD og notesamling med toner fra Østerdalen, Ole Bull-akademietMånedens artist, juni 2000  anmelder *Nattergalen.
 2001: Chateau Neuf Spelemannslag: Curing Norvegian Stiffness, Grappa
 2001: Norsk folkemusikk, NDF – med Steinar Ofsdal
 2001: Folk og dans, Heilo
 2002: Gjenklang, Grappa
 2009: Maros, Grappa
 2012: Songen til fløyta, Echofisk
 2014: Rosekolla (dokumentasjons-cd), Nasjonalbiblioteket
 2016: Fabel, Heilo
 2020: Spellstenen, Heilo
 2021: Tidløse toner, Heilo

 Referanser 

 Eksterne lenker 
 Hjemmeside
 Latino Folk Joik

Kategori:Norske folkemusikere
Kategori:Norske fløytister
Kategori:Norske sangere
Kategori:Personer fra Tolga kommune
Kategori:Fødsler i 1953